CELEX: 32021D2258
Language: el
Date: 2021-12-14 00:00:00
Title: Εκτελεστική απόφαση (EE) 2021/2258 της Επιτροπής της 14ης Δεκεμβρίου 2021 σχετικά με την αίτηση καταχώρισης της Ευρωπαϊκής Πρωτοβουλίας Πολιτών με τίτλο «Green VAT — Ένας πράσινος ΦΠΑ της ΕΕ για την προώθηση βιώσιμων και οικολογικών προϊόντων και υπηρεσιών» σύμφωνα με τον κανονισμό (ΕΕ) 2019/788 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2021) 9041] (Το κείμενο στην αγγλική γλώσσα είναι το μόνο αυθεντικό)

20.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 456/17
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2021/2258 ΤΗΣ ΕΠΙΤΡΟΠΗΣ
         της 14ης Δεκεμβρίου 2021
         σχετικά με την αίτηση καταχώρισης της Ευρωπαϊκής Πρωτοβουλίας Πολιτών με τίτλο «Green VAT — Ένας πράσινος ΦΠΑ της ΕΕ για την προώθηση βιώσιμων και οικολογικών προϊόντων και υπηρεσιών» σύμφωνα με τον κανονισμό (ΕΕ) 2019/788 του Ευρωπαϊκού Κοινοβουλίου και του Συμβουλίου
         
            
               [κοινοποιηθείσα υπό τον αριθμό C(2021) 9041]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/788 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με την Ευρωπαϊκή Πρωτοβουλία Πολιτών (1), και ιδίως το άρθρο 6 παράγραφοι 2 και 3,
         Εκτιμώντας τα ακόλουθα:
         
                     (1)
                  
                  
                     Στις 5 Νοεμβρίου 2021, υποβλήθηκε στην Επιτροπή αίτηση καταχώρισης της Ευρωπαϊκής Πρωτοβουλίας Πολιτών με τίτλο «Green VAT — Ένας πράσινος ΦΠΑ της ΕΕ για την προώθηση βιώσιμων και οικολογικών προϊόντων και υπηρεσιών».
                  
               
                     (2)
                  
                  
                     Στόχος της πρωτοβουλίας, όπως εκφράζεται από τους διοργανωτές, είναι η «μείωση του συντελεστή ΦΠΑ για οικολογικά προϊόντα και υπηρεσίες».
                  
               
                     (3)
                  
                  
                     Περαιτέρω λεπτομέρειες σχετικά με το αντικείμενο, τους στόχους και το πλαίσιο της πρωτοβουλίας παρατίθενται σε παράρτημα. Όπως εξηγείται στο παράρτημα, οι διοργανωτές καλούν την Επιτροπή να δρομολογήσει φορολογικές μειώσεις στην Ευρώπη για οικολογικά προϊόντα, βιώσιμα παραγόμενα και φιλικά προς το περιβάλλον, ώστε όλα τα κράτη μέλη να μπορούν να υποστηρίξουν ενεργά την προστασία του κλίματος και του περιβάλλοντος. Όπως αναφέρεται επίσης, ο φόρος προστιθέμενης αξίας (ΦΠΑ) είναι διαθέσιμος σε κάθε κυβέρνηση της Ένωσης ως εργαλείο δημοσιονομικής πολιτικής και μια αντίστοιχη απαίτηση της Ένωσης θα πρέπει να εφαρμοστεί από τα κράτη μέλη. Προτείνεται στην Επιτροπή να χρησιμοποιήσει την ευελιξία των συντελεστών ΦΠΑ, που αποφασίστηκε από το Συμβούλιο ECOFIN το καλοκαίρι του 2021, ως βάση για τον πράσινο ΦΠΑ.
                  
               
                     (4)
                  
                  
                     Δεδομένου ότι η πρωτοβουλία αποσκοπεί στη θέσπιση διατάξεων για την εναρμόνιση της νομοθεσίας σχετικά με τους φόρους κύκλου εργασιών, στο βαθμό που η εναρμόνιση αυτή είναι αναγκαία για να εξασφαλιστεί η εγκαθίδρυση και η λειτουργία της εσωτερικής αγοράς και να αποφευχθεί η στρέβλωση του ανταγωνισμού, η Επιτροπή έχει την εξουσία να υποβάλει πρόταση για την έκδοση νομικής πράξης βάσει του άρθρου 113 της Συνθήκης.
                  
               
                     (5)
                  
                  
                     Για τους λόγους αυτούς, κανένα μέρος της πρωτοβουλίας δεν βρίσκεται καταφανώς εκτός του πλαισίου των αρμοδιοτήτων της Επιτροπής δυνάμει των οποίων μπορεί να υποβάλει πρόταση για την έκδοση νομικής πράξης της Ένωσης με σκοπό την εφαρμογή των Συνθηκών.
                  
               
                     (6)
                  
                  
                     Το εν λόγω συμπέρασμα δεν προδικάζει την εκτίμηση του κατά πόσον πληρούνται, στην προκειμένη περίπτωση, οι συγκεκριμένες πραγματικές και ουσιαστικές προϋποθέσεις που απαιτούνται για να ενεργήσει η Επιτροπή, συμπεριλαμβανομένης της τήρησης των αρχών της αναλογικότητας, της επικουρικότητας και του σεβαμού των θεμελιωδών δικαιωμάτων.
                  
               
                     (7)
                  
                  
                     Η ομάδα διοργανωτών έχει προσκομίσει επαρκείς αποδείξεις ότι πληροί τις απαιτήσεις που προβλέπονται στο άρθρο 5 παράγραφοι 1 και 2 του κανονισμού (ΕΕ) 2019/788 και έχει ορίσει τα πρόσωπα επικοινωνίας σύμφωνα με το άρθρο 5 παράγραφος 3 πρώτο εδάφιο του εν λόγω κανονισμού.
                  
               
                     (8)
                  
                  
                     Η πρωτοβουλία δεν είναι κατάφωρα καταχρηστική, επιπόλαια ή κακόβουλη και δεν αντίκειται εμφανώς στις αξίες της Ένωσης σύμφωνα με το άρθρο 2 της Συνθήκης για την Ευρωπαϊκή Ένωση και στα δικαιώματα που κατοχυρώνονται στον Χάρτη των Θεμελιωδών Δικαιωμάτων της Ευρωπαϊκής Ένωσης.
                  
               
                     (9)
                  
                  
                     Ως εκ τούτου, η πρωτοβουλία με τίτλο «Green VAT — Ένας πράσινος ΦΠΑ της ΕΕ για την προώθηση βιώσιμων και οικολογικών προϊόντων και υπηρεσιών» θα πρέπει να καταχωριστεί.
                  
               
                     (10)
                  
                  
                     Το συμπέρασμα ότι πληρούνται οι προϋποθέσεις καταχώρισης δυνάμει του άρθρου 6 παράγραφος 3 του κανονισμού (ΕΕ) 2019/788 δεν συνεπάγεται ότι η Επιτροπή επιβεβαιώνει με κάποιο τρόπο την πραγματολογική ορθότητα του περιεχομένου της πρωτοβουλίας, η οποία αποτελεί αποκλειστική ευθύνη της ομάδας διοργανωτών της πρωτοβουλίας. Το περιεχόμενο της πρωτοβουλίας εκφράζει μόνο τις απόψεις της ομάδας των διοργανωτών και σε καμία περίπτωση δεν μπορεί να θεωρηθεί ότι αντικατοπτρίζει τις απόψεις της Επιτροπής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η Ευρωπαϊκή Πρωτοβουλία Πολιτών με τίτλο «Green VAT — Ένας πράσινος ΦΠΑ της ΕΕ για την προώθηση βιώσιμων και οικολογικών προϊόντων και υπηρεσιών» καταχωρίζεται.
         
         
            Άρθρο 2
            Η παρούσα απόφαση απευθύνεται στην ομάδα διοργανωτών της πρωτοβουλίας πολιτών με τίτλο «Green VAT — Ένας πράσινος ΦΠΑ της ΕΕ για την προώθηση βιώσιμων και οικολογικών προϊόντων και υπηρεσιών», την οποία εκπροσωπούν η κ. Nadine STÄDTNER και η κ. Karolina PROTAS, που ενεργούν ως πρόσωπα επικοινωνίας.
         
         
            Στρασβούργο, 14 Δεκεμβρίου 2021.
            
               
                  Για την Επιτροπή
               
               Věra JOUROVÁ
               
                  Αντιπρόεδρος
               
            
         
         
            (1)  ΕΕ L 130 της 17.5.2019, σ. 55.